S-6395/2023

Mál þetta, sem dómtekið var 29. nóvember sl., er höfðað með ákæru, útgefinni af lögreglustjóranum á höfuðborgarsvæðinu 24. október 2023, á hendur G-kk-þgf H-kk-þgf K-kk-þgf, kt. [...], [...], I.

Fyrir áfengis- [...] og fíkniefnalagabrot, með því að hafa um nokkurt skeið, allt fram til laugardagsins 24. september 2022, útbúið 211.000 millilítra af gambra og 43.770 millilítra af landa til einkanota á heimili sínu að [...], og haft í vörslum sínum [...]1,18 gaf kannabis og 15,03 gaf amfetamíni, sem lögregla fann við leit í húsnæðinu.

Teljast brot þessi varða við a. lið., 2. mgr. 4. gr., sbr. 2. mgr. 6. gr. og 7. gr., sbr. 1. mgr. 27. gr. áfengislaga nr. 75/1998, með síðari breytingum, [...] og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Fyrir umferðarlagabrot með því að hafa, laugardaginn 22. júlí 2023, ekið torfæruhjólinu [...]í flokki II af tegundinni KAYO, án skráningarmerkis, sviptur ökurétti og undir áhrifum áfengis (í blóðsýni mældist vínandamagn 1,52 ‰) um [...]í Kópavogi, þar sem lögregla stöðvaði aksturinn.

Teljast brot þessi varða við 1., sbr. 3. mgr. 49. gr., 1. mgr. 58. gr. og 1. mgr. 72. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Krafist er upptöku á 1,18 gaf kannabis og 15,03 gaf amfetamíni í ákærukafla I, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Þá er krafist upptöku á 211.000 millilítrum af gambra, 43.770 millilítrum af landa, tveimur hitamælum, hosuklemmum, tímarofa, þremur vigtum, rauðum lokum, silfurlituðu eimingartæki, poka með mæliglösum, þremur flöskum, loftdælu, mæliglasi, fjórum 10 kg pokum af sykri, mælikönnu, 28 pokum, loftpressu, mæli flösku, tveimur rörum og tveimur boxum með töppum fyrir flöskur í ákærukafla I, sem hald var lagt á, samkvæmt 1. og 3. mgr. 28. gr. áfengislaga nr. 75/1998[...].

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 18. október 2023, var ákærði dæmdur í 3 ára fangelsi með dómi Hæstaréttar [...]2012, meðal annars fyrir fíkniefnalagabrot. Ákærði gekkst undir greiðslu sektar með lögreglustjórasátt [...]2016 fyrir fíkniefnalagabrot. Með dómi Héraðsdóms Reykjavíkur [...]2016 var ákærða gert að sæta fangelsi í 60 dagaog hann sviptur ökurétti í 2 ár og 6 mánuði, meðal annars fyrir fíkniefnalagabrot og fyrir akstur undir áhrifum ávana- og fíkniefna. Þá var ákærða með dómi Héraðsdóms Suðurlands [...]2016 gert að greiða sekt og hann sviptur ökurétti í 2 ár og 6 mánuði, meðal annars fyrir akstur undir áhrifum ávana- og fíkniefna. Með lögreglustjórasátt [...] 2017 gekkst ákærði undir greiðslu sektar fyrir akstur sviptur ökurétti. Þá var ákærða með dómi Héraðsdóms Reykjavíkur [...] 2018 gert að sæta fangelsi í 5 mánuði, þar af voru 2 mánuðir skilorðsbundnir í 2 ár, og hann sviptur ökurétti ævilangt, meðal annars fyrir ölvunarakstur og akstur undir áhrifum ávana- og fíkniefna, sem og akstur sviptur ökurétti. Nú síðast var honum með dómi Héraðsdóms Reykjavíkur [...]2022 gert að sæta fangelsi í 4 mánuði og ævilöng svipting ökuréttar ítrekuð, meðal annars fyrir akstur undir áhrifum ávana- og fíkniefna, akstur sviptur ökurétti, brot gegn fíkniefnalögum og brot gegn áfengislögum. Að öðru leyti hefur sakaferill ákærða ekki áhrif á ákvörðun refsingar.

Brot ákærða samkvæmt ákærulið I voru framin fyrir uppkvaðningu framangreinds dóms Héraðsdóms Reykjavíkur frá [...] 2022 og verður ákærða því dæmdur hegningarauki vegna þeirra brota, sbr. 78. g r. almennra hegningarlaga nr. 19/1940.

Við ákvörðun refsingar í máli þessu verður því lagt til grundvallar að ákærði hafinú í fimmta sinn, innan ítrekunartíma í skilningi 71. g r. almennra hegningarlaga nr. 19/1940, gerst sekur um akstur undir áhrifum áfengis og í fjórða sinn ekið sviptur ökurétti.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 6 mánuðir fangelsi.

Með vísan til sakaferils ákærða þykir ekki efni til að skilorðsbinda refsinguna.

Með vísan til lagaákvæða í ákæru er ævilöng svipting ökuréttar ákærða áréttuð.

Þá eru með vísan til lagaákvæða í ákæru gerð upptæk 1,18 g af kannabis, 15,03 gaf amfetamíni, 211.000 millilítrum af gambra, 43.770 millilítrum af landa, tveimur hitamælum, hosuklemmum, tímarofa, þremur vigtum, rauðum lokum, silfurlituðu eimingartæki, poka með mæliglösum, þremur flöskum, loftdælu, mæliglasi, fjórum 10 kg pokum af sykri, mælikönnu, 28 pokum, loftpressu, mæli flösku, tveimur rörum, tveimur boxum með töppum fyrir flöskur[...].

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 1 8 0.792 krónur að meðtöldum virðisaukaskatti, og 139.756 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, G-kk-nf H-kk-nf K-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Ákærði sæti upptöku á 1,18 gaf kannabis, 15,03 gaf amfetamíni, 211.000 millilítrum af gambra, 43.770 millilítrum af landa, tveimur hitamælum, hosuklemmum, tímarofa, þremur vigtum, rauðum lokum, silfurlituðu eimingartæki, poka með mæliglösum, þremur flöskum, loftdælu, mæliglasi, fjórum 10 kg pokum af sykri, mælikönnu, 28 pokum, loftpressu, mæli flösku, tveimur rörum, tveimur boxum með töppum fyrir flöskur[...].

Ákærði greiði málsvarnarþóknun skipaðs verjanda síns, S-kk-ef P-kk-ef lögmanns, 1 8 0.792 krónur að meðtöldum virðisaukaskatti, og 139.756 krónur í annan sakarkostnað.

B-kvk-nf K-kvk-nf